कार्टून क्लिक: आर्थिक संकट के काल में मध्य प्रदेश में गाय सेस की तैयारी!
आर्थिक संकट और महामारी के बीच हमारे देश में एक से एक करतब देखने को मिल रहे हैं। जैसे कोरोना लॉकडाउन के दौरान मज़दूरों को गांव-घर पहुंचाने के लिए भले ही एक बस या ट्रेन न मिली हो लेकिन उसी प्रवासी मज़दूरों के राज्य बिहार में चुनाव के दौरान वोट मांगने के लिए सैकड़ों हैलीकॉप्टर उड़ाए गए। इसी तरह भले ही मध्य प्रदेश में कोरोना की स्थिति बिगड़ती जा रही हो, लोगों को बेहतर इलाज न मिल रहा हो, मज़दूरों को न्यूनतम मज़दूरी की गारंटी न हो रही है, किसान बदहाल हो, व्यापारी परेशान हो, लेकिन मध्य प्रदेश की शिवराज सरकार को सबसे पहले गाय की चिंता सता रही है।
आपको मालूम है कि मध्य प्रदेश में ऐतिहासिक गौ कैबिनेट बन गई है। कल रविवार को उसकी पहली बैठक भी हो गई और अब गौ संरक्षण के लिए अतिरिक्त कोष जुटाने के लिए गौ-टैक्स यानी काऊ सेस लगाने पर भी विचार कर रही है। मुख्यमंत्री शिवराज सिंह चौहान ने इसके संकेत दिए हैं।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
bho_Deva hin_Deva hin_Deva hin_Deva